LIETUVOS RESPUBLIKOS

VALSTYBĖS ĮMONĖS LIETUVOS PAŠTO PERTVARKYMO Į AKCINĘ BENDROVĘ LIETUVOS PAŠTĄ

Į S T A T Y M A S

2004 m. gegužės 25 d. Nr. IX-2245

Vilnius

1 straipsnis. Įstatymo paskirtis

Šio įstatymo paskirtis – leisti pertvarkyti valstybės įmonę Lietuvos paštą.

2 straipsnis. Teisės pakeisti įmonės teisinę formą suteikimas

Lietuvos Respublikos susisiekimo ministerijai, kaip valstybės įmonės Lietuvos pašto savininko teises ir pareigas įgyvendinančiai institucijai, suteikiama teisė pertvarkyti valstybės įmonę Lietuvos paštą į akcinę bendrovę Lietuvos paštą, kurios visų akcijų savininkė turi būti valstybė.

3 straipsnis. Pasiūlymas Lietuvos Respublikos Vyriausybei

Lietuvos Respublikos Vyriausybė, kai šio įstatymo 2 straipsnyje nurodyta institucija priims sprendimą pertvarkyti valstybės įmonę Lietuvos paštą, pateikia Lietuvos Respublikos Seimui Lietuvos Respublikos strateginę reikšmę nacionaliniam saugumui turinčių įmonių ir įrenginių bei kitų nacionaliniam saugumui užtikrinti svarbių įmonių įstatymo pakeitimo įstatymo projektą.

Skelbiu šį Lietuvos Respublikos Seimo priimtą įstatymą.

LAIKINAI EINANTIS

RESPUBLIKOS PREZIDENTO PAREIGAS	ARTŪRAS PAULAUSKAS

______________